open-index/open-wikipedia-markdown huggingface dataset:
Կանադայի քաղաքացիություն

**Կանադայի քաղաքացիություն** (, ), Կանադա պետության և վերջինիս տարածքում բնակվող ֆիզիկական և իրավաբանական անձանց միջև կայուն իրավական կապը, որի ուժով պետությունը և անհատը ձեռք են բերում փոխադարձ իրավունքներ և պարտականություններ։ Կանադայում քաղաքացիությունը սահմանադրական իրավունքի կարևորագույն ինստիտուտներից է և հիմնականում իր ամրագրումն է գտնում վերջինիս սահմանադրության մեջ, սահմանադրական ակտերում կամ այլ նորմատիվ իրավական ակտերում։

Ըստ սահմանադրության՝ Կանադայի քաղաքացիություն կարող են ձեռք բերել այն ֆիզիկական անձինք, ովքեր բավարարում են ստորև նշված պայմաններին։ Դրանք են․ 
Կանադայի քաղաքացին պետք է լինի

* 18 տարին լրացած ֆիզիկական անձ
* ունենա Կանադայում մշտական բնակություն

Կան որոշակի գործոններ, որոնց առկայության պայմաններում ֆիզիկական անձն իր կամքից անկախ ձեռք է բերում Կանադայի քաղաքացիություն։ 
* Կանադայի քաղաքացիներից ծնված երեխան այդ երկրի քաղաքացի է։
* Յուրաքանչյուր երեխա, որի ծնողներից մեկը Կանադայի քաղաքացի է, ունի Կանադայի քաղաքացիություն ձեռք բերելու բացառիկ իրավունք։

Օտար երկրների քաղաքացիները, ովքեր ցանկանում են դառնալ Կանադայի քաղաքացի, պետք է ունենան կացության իրավունք և քննական աշխատանքի ձևով հաստատեն այն հանգամանքը, որ ունեն գիտելիքներ Կանադայի պաշտոնական լեզուներից (օրենսդրորեն ամրապնդված են երկուսը՝ ֆրանսերեն և անգլերեն) մեկի, Կանադայի աշխարհագրության, մշակույթի և պատմության վերաբերյալ։ Ըստ պաշտոնական վիճակագրության՝ ամեն տարի շուրջ 250 հազար մարդ ստանում է Կանադայի քաղաքացիություն։

## Ծանոթագրություններ

Կատեգորիա:Կանադա և Ազգերի համագործակցություն
Կատեգորիա:Կանադայի քաղաքացիություն
Black Panther (ալբոմ)

***Black Panther*** («Սև Հովազ»), համանուն Սև հովազ ֆիլմի ալբոմ-սաունդթրեք։ Այն ձայնագրվել է 2018 թվականին և թողարկվել է ֆիլմի հետ նույն տարվա ընթացքում։ Ալբոմը կազմված է ամերիկյան ռեփեր Քենդրիկ Լամարի և իր գործընկերների երգերից։ Երգերը գրվել են ֆիլմի ազդեցության տակ, սակայն ֆիլմի մեջ զետեղվել են միայն երեքը։ Interscope Records լեյբլում ալբոմը թողարկվել է 2018 թվականի փետրվարի 9-ին և տարածվել է հիմնականում Քենդրիկ Լամարի կոմից, քանի որ հենց նա է երգերի հիմնական հեղինակը, պրոդյուսերը և կատարողը, ինչպես նաև տարածվել է իր ընկերների և գործընկերների կողմից, ինչպիսիք են՝ The Weeknd, SZA, Քալիդ, Ֆյուչեր և Ջեյմս Բլեյք.

## Ալբոմի մասին
Ալբոմը ստացել է դրական արձագանք երաժշտական քննադատների և համացանցային հրատարակչությունների կողմից՝ *[[The Guardian]]*, *[[The A.V. Club]]*, *[[Allmusic]]*, *[[NME]]*, *[[Pitchfork]]*, *[[Rolling Stone]]*։

2018 թվականի փետրվարին *Black Panther: The Album* ալբոմը՝ ամերիկյան  Billboard 200 հիմնական հիթ-շքերում դեբյուտացվել է առաջին հորիզոնականով ` 154 000 համարժեք ալբոմի շրջանառությամբ՝ դառնալով Քենդրիկ Լամարի չորրորդ ալբոմը (*[[To Pimp a Butterfly]]*-ից (2015), *[[Damn (ալբոմ)|Damn]]*-ից (2017) և *[[Untitled Unmastered]]* -ից (2016) հետո)։ Ալբոմը բաղկացած է 14 ստեղծագործությունից, ներառյալ այն երեք ստեղծագործությունները, որոնք դարձել են «Սև հովազ» ֆիլմի սաունդթրեքերը։

## Ստեղծագործությունների ցանկ
Բուկլետի տվյալներով.

### Նշումներ
*  — պրոդյուսեր
*  — լրացուցիր պրոդյուսեր
*  — համատեղ պրոդյուսեր

### Հիթ շքերթներ

## Ծանոթագրություններ

Կատեգորիա:2018 ալբոմներ
Կատեգորիա:Billboard 200 գլխավորած ալբոմներ
Կատեգորիա:Հիփ հոփ
Շահիքա Էրջյումեն

**Շահիկա Էրջյումեն** (, ), թուրք ֆրիդայվեր և սննդաբան, ֆրիդայվինգի աշխարհի ռեկորդակիրներից մեկը։

## Կենսագրություն
Ծնվել է 1985 թվականի հունվարի 16-ին Չանաքկալեում։ Սովորել է Գազայի տարրական դպրոցում և Անատոլիայի Միլի Պիանգոյի միջնակարգ դպրոցում։ Ավարտել է Բաշքենտի համալսարանի մարդու առոռջության ֆակուլտետի առողջ սնման և դիետոլոգիայի ամբիոնը։ Զբաղվում է ստորջրյա սպորտով՝ ստորջրյա հոկեյով, ռեգբիով, սպորտային կողմնորոշմամբ և դայվինգով։ Բազմիցս մասնակցել է աշխարհի և Եվրոպայի առաջնություններին, իսկ 2001 թվականին հանդես է եկել տարբեր ստորջրյա տարբեր սպորտաձևերի Թուրքիայի չորս հավաքականների կազմում։

## Ռեկորդներ
* 110 մ, DYN սառույցի տակ, 2011 թվականի փետրվարի 11, Ավստրիա, Վայսենզե լիճ։ Ռեկորդը գրանցվել է Գինեսի ռեկորդների գրքում տղամարդկանց և կանանց ոլորտում, տղամարդկանց շրջանում ռեկորդը 108 մ էր, իսկ կանանց մոտ՝ 70 մ։
* 70 մ, CWT լաստերով, 2011 թվականի նոյեմբերի 10, Եգիպտոս, Դահաբ։ Ռեկորդը ճանաչվել է Ստորջրյա գործունեության համաշխարհային կոնֆեդերացիայի կողմից, նախորդ ռեկորդը պատկանում էր Տանյա Սթրիթերին (67 մ)։
* 60 մ, VNF լաստերով, 2011 թվականի նոյեմբերի 10, Եգիպտոս, Դահաբ։
* 61 մ, VNF առանց լաստերի, 2013 թվականի հունիսի 1, Թուրքիա, Վանա լիճ։ Ռեկորդը ճանաչվել է Ստորջրյա գործունեության համաշխարհային կոնֆեդերացիայի կողմից։ Շահիկայի ընտրության համար պատճառ էր հանդիսացել Վանա լճում երկայնաձկան մեռնող տեսակի պաշտպանությունը, որպեսզի դրա վրա հրավիրի աշխարհի ուշադրությունը։
* 91 մ, VNF առանց լաստերի, 2014 թվականի հուլիսի 23, Թուրքիա, Կաշ, ժամը 2։49-ին։ Նախորդ ռեկորդը պատկանում էր Դարյա Ջանին։
* 110 մ, VWT առանց լաստերի, 2016 թվականի հոկտեմբերի 22, Թուրքիա, Կաշ, ժամը 2։44։ Ռեկորդը ճանաչվել է Ստորջրյա գործունեության համաշխարհային կոնֆեդերացիայի կողմից։

## Ծանոթագրություններ

## Արտաքին հղումներ
* Պաշտոնական կայք  

Կատեգորիա:Գինեսի գրքի ռեկորդակիրներ
Վաճառական Չուվիլդինի տուն

**Վաճառական Չուվիլդինի տուն** (, *թեք տուն*), նախկինում եկամտաբեր տուն Եկատերինբուրգում։ Պատկանել է վաճառական Վասիլի Իվանովիչ Չուվիլդինին։ 2015 թվականից համարվում է տեղական նշանակության պատմական և ճարտարապետական հուշարձան։ Ընդգրկված է Եկատերինբուրգի «Կարմիր գիծ» տուրիստական երթուղու մեջ։

## Պատմություն
Երկհարկանի աղյուսե շենքը կառուցվել է մոտավորապես 1900 թվականին, գետի 2-րդ ափային փողոցում (այժմ` Գորկո փողոց), Իսետ գետի ափին, ճարտարապետ Ալեքսանդր Սեմենովիչ Չիրկովսկու նախագծով, որը նաև նախագծել է Եկատերինբուրգում առաջին էլեկտրակայանը։ Տան կառուցման համար ընտրվել է այդ ժամանակ նորաձև համարվող «աղյուսե» ոճը։ 1890-ական թվականներին տան մոտ գտնվող հողատարածքը ձեռք է բերել Չուվիլդինը, իսկ մինչ այդ պատկանել է ոմն Մարթա Ֆիլիպովնա Կոզլովային։ Հողատարածքի վրա կար փայտե տուն և որոշ տեխնիկական շենքեր։ Վաճառականն ապրում էր մոտակայքում փայտե տան մեջ, և այնտեղ շարունակեց ապրել նույնիսկ քարե տան շինարարությունից հետո, որը նա հանձնեց կենվորներին։

Չուվիլդինի հիմնական զբաղմունքն ալյուրի առևտուրն էր։ Նա քաղաքում հայտնի էր, հեղինակություն ուներ, երկու անգամ ընտրվել է քաղաքային դումայի անդամ 1876 թվականից մինչև 1884 թվականը։ 1903 թվականից վաճառականի վերաբերյալ տեղեկատվություններ չկան, իսկ 1912 թվականին տունը ձեռք է բերել ոմն Ա. Ե. Սուխոպլյուևը։ 1917 թվականից հետո տունը հանձնվել է քաղկոմին և վերածվել կոմունալ բնակարանների։

Ներկայիս հասցեն՝ Մաքսիմ Գորկու փողոց 14։

2005 թվականին տանը հարակից տարածքում տեղադրվել է Ստեղնաշարի հուշարձանը, իսկ տունը երբեմն անվանում են «i-ցանց» կամ «ծրագրաշարային բլոկ»։ 2015 թվականին Սվերդլովսկի մարզի կառավարությունը տունը ընդգրկվել է մշակութային ժառանգության օբյեկտների ցանկում։ «Այս շենքի պատմա-մշակութային արժեքը սկզբնական ծավալային պլանավորման լուծման բարդ ռելիեֆի մեջ է»։

Մինչև 2016 թվականը տունը անտեսված վիճակում էր։ 2016 թվականի նոյեմբերին այն աճուրդի է հանվել 6,24 միլիոն ռուբլով և 6,31 միլիոն ռուբլով ձեռք բերվել «Կապիտալ» Բաց բաժնետիրական ընկերության կողմից։ 2016 թվականի վերջում տունը վերակառուցվել է՝ բնակելի տան վերածելու նպատակով։

## Պատկերասրահ

Доходный дом Чувильдина (Екатеринбург Горького 14) 2.JPG|Կառույցի տեսքը հարավային կողմից
Доходный дом Чувильдина (Екатеринбург Горького) 4.JPG||Կառույցի տեսքը արևմուտքից՝ գետի կողմից
Доходный дом купца чувильдина.JPG|Հյուսիս-արևելքից, Գորկու փողոցից
Доходный дом Чувильдина (Екатеринбург Горького) 3.JPG|Տեսքը հյուսիս-արևմուտքից, ստեղնաշարի հուշարձանի ձախ կողմից 


## Գրականություն
* Свод памятников истории и культуры Свердловской области. Т1. - «Сократ», 2007. - С. 158.
* В. Старков. Мой город. Екатеринбург в памятниках архитектуры и истории.

## Ծանոթագրություններ

## Արտաքին հղումներ
* 
* 
* 
* 

Կատեգորիա:Ռուսաստանի մշակութային ժառանգություն
Սարայ

**Սարայ**, գյուղաքաղաք Արևմտյան Հայաստանում, Վանի վիլայեթի Մահմուդիի գավառում։ Գտնվում էր Վանից հյուսիս–արևելք՝ Արճակ գետի վերին հոսանքի շրջանում։

## Բնակչություն
Մահմուդիի բնակչության մեջ մեծամասնություն էին կազմում ասորիները (XX դարի սկզբին՝ 105 տուն)։ Կային նաև հայեր, քրդեր, թուրքեր։

## Տնտեսություն
Բնակիչները զբաղվում էին արհեստներով, առևտրով, մասամբ՝ հողագործությամբ և անասնպահությամբ։

## Պատմություն
1880-ական թվականների սկզբից նոր ձևավորված Մահմուդիե կազայի (հայկական աղբյուրներում՝ Մահմռան կամ Ներքին Խոշաբ) կենտրոնը։ 20-րդ դարասկզբի հայկական աղյբուրներում հիշատակվում է որպես Մահմուդիի գավառի **Սարայ ավան** անունով գյուղ։ Այժմ այն Վանի մարզի Սարայի շրջանի **Սարայ** քաղաքն է։

1914–1915 թվականներին բնակավայրն ավերվեց։ Հայ և ասորի բնակչությունը կոտորվեց, մասամբ գաղթեց Արևելյան Հայաստան։

## Տես նաև
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևմտյան Հայաստանի գյուղեր
Կատեգորիա:Թուրքիայի քրդաբնակ բնակավայրեր
Մերի Փեթ Գլիսոն

**Մերի Փեթ Գլիսոն** (, ), ամերիկացի դերասանուհի, սցենարիստ։ Առավել հայտնի է` 1983-1985 թվականներին, «Ուղղորդող լույս» ֆիլմում խաղացած Ջեյն Հոգանի դերով։

## Կարիերա
Դերասանուհին առաջին անգամ նակարահանվել է արել 1982 թվականին *NBC*  ալիքի «Տեխաս» սերիալում։ 1986 թվականին նա ստացել է «*Daytime Emmy Awards»* մրցանակը, որպես «Ուղղորդող լույս» սերիալի սցենարի համահեղինակ։

Գլիսոնը չի եզրափակվում ֆիլմով և հեռուստատեսությամբ։ Նա նաև ժամանակ է տրամադրում մարդկանց սոցիալական խնդիրներին։ 2006 թվականին էկրաններին է հայտնվեց նրա շոուն՝ *Stopping Traffic*, որտեղ պատմում է իր կյանքի և երկբևեռ աֆեկտիվ խանգարման մասին։

2008 թվականին Մերի Փեթը նկարահանվել է «Միջնորդ» հեռուստասերիալի առաջին եթերաշրջանում, բայց երկրորդ եթերաշրջանն այդպես էլ դուրս չեկավ։ Նա նաև խաղացել է մի քանի թատերական բեմադրություններում։

Իր կարիերայի ընթացքում նա նկարահանվել է ավելի քան 160 ֆիլմերում և հեռուստասերիալներում՝ հիմնականում մարմնավորելով երկրորդական դերեր։

## Ծանոթագրություններ

Կատեգորիա:Սցենարիստներ այբբենական կարգով
Կատեգորիա:Ամերիկացի սցենարիստներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Միրկո Անտոնուչի

**Միրկո Անտոնուչի** (, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Ռոմայի կազմում։ Խաղում է վինգերի դիրքում։

## Ակումբային կարիերա
### Ռոմա
Անտոնուչին Ռոմայի ակադեմիայի սան է։ Նա Ռոմային միացել է 13 տարեկան հասակում՝ Ռոմայի նախկին լեգենդար ֆուտբոլիստ և մարզիչ Բրունո Կոնտիի խորհրդով։ Իր առաջին պայմանագիրը կնքեց 2017 թվականի սեպտեմբերի 28-ին։ Իր պրոֆեսիոնալ դեբյուտը Անտոնուչին նշեց 2018 թվականի հունվարի 24-ին՝ Սամպդորիայի դեմ խաղում՝ այս հանդիպման ժամանակ գոլային փոխանցում տալով Էդին Ջեկոյին։ Առաջին հանդիպումը Չեմպիոնների Լիգայում անցկացրեց մայիսի 2-ին՝ փոխարինելով Ստեֆան Էլ Շարավիին կիսաեզրափակչի Լիվերպուլի դեմ խաղում։

2018 թվականի հուլիսի 19-ին Անտոնուչին 1 տարվա վարձավճարով միացավ Պեսկարային։ Իր դեբյուտը նշեց օգոստոսի 5-ին՝ թիմի մեկնարկային կազմում խաղադաշտ դուրս գալով Իտալիայի գավաթի Պորդենոնեի դեմ խաղում և այս խաղում դառնալով գոլային փոխանցման հեղինակ։ Առաջին հանդիպումը Սերիա B-ում անցկացրեց օգոստոսի 25-ին՝ Կրեմոնեզեի դեմ խաղում։ Պեսկարայի կազմում Անտոնուչին անցկացրեց 21 հանդիպում՝ դառնալով 2 գոլային փոխանցման հեղինակ։

## Միջազգային կարիերա
Անտոնուչին ներկայացրել է Իտալիան տարբեր տարիքային երիտասարդական հավաքականներում։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 18-ի դրությամբ*

## Ծանոթագրություններ

## Արտաքին հղումներ
* Անտոնուչիի պաշտոնական Ինստագրամի էջը
* Անտոնուչին transfermarkt-ում
* Անտոնուչին soccerbase.com-ում
* Անտոնուչին WhoScored.com կայքում
* Անտոնուչին Ռոմայի պաշտոնական կայքում 
* Անտոնուչին ՈՒԵՖԱ-ի պաշտոնական կայքում

Կատեգորիա:Իտալացի ֆուտբոլիստներ
Կատեգորիա:Չիտադելայի ֆուտբոլիստներ
Կատեգորիա:Պեսկարայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Սալեռնիտանայի ֆուտբոլիստներ
Կատեգորիա:Սպեցիայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Շարոնովի տուն

**Եվգենի Իվանովիչ Շարոնովի տուն** (), հինավուրց առանձնատուն Տագանրոգում (Ֆրունզեի փողոց 80), համարվում է ճարտարապետական հուշարձան։ Տունը 20-րդ դարի սկզբին կառուցել է  ճարտարապետ Ֆեոդոր Շեխտելը։ Այն Ռուսաստանի Դաշնության մշակութային ժառանգության օբյեկտ է։

## Պատմություն
Շենքը 1912 թվականին մոդեռն ոճով կառուցվել է ճարտարապետության ակադեմիկոս Ֆեոդոր Շեխտելի նախագծով։ Մինչև 1917 թվական շենքը պատկանել է տագանրոգցի կալվածատեր և հացահատիկի առևտրական Եվգենի Իվանովիչ Շարոնովին, որն այս տունը կառուցել է իր դստեր՝ Մարիայի համար։ 1920 -1922 թվականներին շենքում տեղավորվել է  շերամապահական կայան, 1923 թվականից՝ մանկական համաբուժարան։ Տագանրոգի օկուպացիայի ժամանակ շենքը զբաղեցրել է Էվալդ ֆոն Կլեյստի Առաջին բանակային շտաբը։ 1944 թվականից շենքում գործել են քաղաքային տարբեր կազմակերպություններ, այդ թվում նաև Օրձոնիկիձեի ԽՄԿԿ կենտրոնական կոմիտեն։ 1981 թվականից Շարոնովի տանը տեղակայվել է Տագանրոգի «Քաղաքաշինության և կենցաղի թանգարանը»։

## Ճարտարապետական առանձնահատկություններ
Շարոնովի տունը «մոդեռնի» նմուշ է՝ ճարտարապետության, գեղանկարների և քանդակների սինթեզ։ Մեկուկես հարկանի շենքը շատ ընդհանրություններ ունի Մոսկվայի Յարոսլավսկի կայարանի հետ, նույն սրածայր աշտարակները, կենտրոնական մասում սեղանակերպ տանիքների կատարները, նույն ռիթմով հերթագայող պատուհանների տարբեր ձևեր։ Շենքի կոմպոզիցիան հիմնված է անհամաչափության վրա։ Ձախ կողմն ունի անկյունային 4 բարձր աշտարակներ։ Վերևի հատվածում ի սկզբանե եղել են տան սեփականատիրոջ անվան սկզբնատառերը՝ «Е. Ш.», որոնք փոխարինվել են սրաձող դրոշակով։ 1978 թվականին դրոշն ամրացվել է գնդիկավոր առանցքակալի վրա և քամուց ծածանվում է։ Այդ հատվածում է գտնվում գլխավոր մուտքը՝ վահանաձև ճակատազարդով։

Շենքի ճակատային մասը պատված է կերամիկական սալիկներով, որոնց վրա խճանկարային պատկերներ են։ Շենքի կենտրոնական հատվածի գագաթին, «Լողացող մակույկները» կոմպոզիցիան է՝ նկարիչ Նիկոլայ Ռերիխ։ Շինության աջ մասում «Ծովային ճակատամարտ» պաննոն է, որը նկարազարդել է Վիկտոր Վասնեցովը։

## Շարոնովի տունը կինեմատոգրաֆիայում
* 2006  - «Կոշլյակով, Շաբելնիկով, Տեր-Օհանյան, Кошляков, Шабельников, Тер-Оганьян, Сигутин», վավերագրական ֆիլմ, «Art via Video», 2006:
* 2002 - «Մարդասպանի օրագիրը», հեռուստասերիալ։ Ռեժիսոր՝ Կիրիլ Սերեբրեննիկով, Ռոսիա 1, 2002 թ.:

## Շենքի վերակառուցումը 2017 թվականին
2017 թվականի գարնանը հայտնի դարձավ, որ «Ռուսաստանի մշակույթը» դաշնային ծրագրի շրջանակներում Շարոնովի տունը կվերականգնվի։ Շինարարական աշխատանքները նախատեսվել են 2017-2018 թվականներին։ Շարոնովի տան վերականգնման համար նախատեսվել է 77 միլիոն ռուբլի։ Վերականգնման մրցույթը հաղթել է  Լիպեցկի արտադրա-վերականգնման «ԼԱՅՄ ՊԱՐԿ» ընկերությունը։ Աշխատանքները սկսվել են 2017 թվականի հուլիսից։

## Պատկերասրահ

Дом Шаронова в Таганроге.jpg|Շարանովի տան ճակատը (XX դարի սկիզբ)
Taganrog City Development Museum2.jpg|Շարանովի տան ճակատային հատվածը
Sharonov House5.jpg|Պաննոյի կենտրոնական մասը
Отплытие ладей Рерих.jpg|«Լողացող մակույկներ», Նիկոլայ Ռերիխ


## Ծանոթագրություններ

Կատեգորիա:1912 հիմնադրումներ
Կատեգորիա:Տագանրոգի առանձնատներ
Կատեգորիա:Ֆեոդոր Շեխտելի կառույցներ
Կատեգորիա:Տագանրոգի տեսարժան վայրեր
Կատեգորիա:Ռուսաստանի մշակութային ժառանգություն
Զբոսաշրջությունը Կանադայում

[մինի|313x313փքս|[Մորեն լիճ|Մորեն սառցադաշտային լիճը Ալբերտա նահանգի Բանֆ ազգային պարկում]]
**Զբոսաշրջությունը Կանադայում** (, ), Կանադայի տնտեսության կարևորագույն ճյուղերից մեկը։ Կանադան պետություն է Հյուսիսային Ամերիկայում։ Ըստ զբոսաշրջային համաշխարհային կազմակերպության՝ Կանադան զբոսաշրջության ցուցանիշներով աշխարհի առաջատար երկրներից մեկն է։

Ըստ 2014 թվականի տվյալների՝ ընդունած զբոսաշրջիկների թվով աշխարհում գրավում է 18-րդ տեղը՝ Ֆրանսիայից, Միացյալ Նահանգներից, Իսպանիայից, Չինաստանից, Իտալիայից, Թուրքիայից, Գերմանիայից, Մեծ Բրիտանիայից, Ռուսաստանից, Թաիլանդից, Մեքսիկայից, Ավստրիայից, Հոնգ Կոնգից, Մալայզիայից, Հունաստանից, Ճապոնիայից և Սաուդյան Արաբիայից հետո։ Ամեն տարի Կանադա է այցելում շուրջ 18 միլիոն զբոսաշրջիկ, ովքեր երկրում ներդնում են ավելի քան 17 միլիարդ ԱՄՆ դոլար։

Կանադան հարուստ բնական և մշակութային ժառանգություն ունեցող երկիր է։ Այստեղ կան ՅՈւՆԵՍԿՕ-ի Համաշխարհային ժառանգության 18 օբյեկտ։ Կանադայի կարևոր զբոսաշրջային կենտրոններ են Օնտարիոն, Տորոնտոն, Մոնրեալը և մայրաքաղաք Օտտավան։ Բնական հարստություններից հատկապես աչքի են ընկնում բնության հատուկ պահպանության օբյեկտները՝ ազգային պարկերը, արգելոցները և արգելավայրերը։ Համաշխարհային ժառանգության ցանկում է գրանցված նաև Քվեբեկ քաղաքի պատմական կենտրոնը՝ 19-րդ դարի շինություններով՝ ազնվականական բնակելի տներով և փողոցներով։ Կանադա ժամանած զբոսաշրջիկների համար առավել ուշագրավ օբյեկտ է Նիագարա ջրվեժը, որը հնդկացիների լեզվից թարգմանաբար նշանակում է «գետնին շրխկացող ջուր»

## Տես նաև

* Զբոսաշրջությունը Մեքսիկայում
* Հին Քվեբեկ

## Ծանոթագրություններ

Կատեգորիա:Զբոսաշրջությունը Կանադայում
Ակուտակ

մինի|աջից|Սառեցված ակուտակ:

**Ակուտակ** (), Ալյասկայի և Հարավային Կանադայի էսկիմոսների շրջանում տարածված կերակրատեսակ։ Նաև հայտնի է «էսկիմոսային պաղպաղակ» անվանումով (): Ալյասկայի բնիկները այդ ուտելիքը անվանում են «ագուդակ», որը թարգմանաբար նշանակում է «ինչ-որ մեծ և խառնված բան»։

## Բաղադրություն
Ավանդական ուտելիքը պատրաստվում է հարավային այծի, որմզդեղնի, մորշի կամ փոկի սալից, ավելացնելով տարբեր համեմունքներ։ Գոյություն ունի ուտելիքի մրգային տեսակը (կլյուվկայով, ճահճամոշով, ճահճաբույսով, հապալասով և Մոռենիով), խոտերով և արմատներով, որոնք կազմված են մկների բներից և ուրիշ մրգերից։ Անալի սարքելու համար սովորաբար օգտագործվում է շաքար։ Նաև հաճախակի ավելացվում է այծի և հարավային այծի միս։ Ըստ մեկ այլ տարբերակի՝ կենդանիների սալերը սկսել են փոխարինվել բուսայուղով։ Բոլոր համեմունքները շատ անգամ խառնվում են և ուտելուց առաջ անպայման սառեցվում, որի պատճառով էլ ակուտակը նմանացնում են պաղպաղակի հետ։

## Տես նաև
* Մետ

## Ծանոթագրություններ

Կատեգորիա:Ամերիկյան խոհանոց
Կատեգորիա:Ուտեստներ այբբենական կարգով
Անիվ (հանդես)

**Անիվ**, մշակութային, պատմական, հասարակա-քաղաքական հանդես։ Լույս է տեսնում 2005 թվականից Մինսկում՝ ռուսերեն։ Խմբագիրներ՝ Արմեն Խեչոյան, Կարեն Աղեկյան։

Անդրադառնում է հայ գրական-մշակութային, հասարակա-քաղաքական կարևոր իրադարձություններին, պատմական անցյալին, ականավոր դեմքերին, ճարտարապետական հուշարձաններին։ «Մենք» խորագրով ներկայացնում է հայ լուսանկարչության պատմությանը նվիրված նյութեր և լուսանկարներ։

## Ծանոթագրություններ

Կատեգորիա:Ռուսերեն ամսագրեր
Կատեգորիա:Հայերը Բելառուսում
Կատեգորիա:Հայկական մշակութային պարբերականներ
Կատեգորիա:Հայկական հասարակական պարբերականներ
Կատեգորիա:Հայկական քաղաքական պարբերականներ
Աննալներ

**Աննալներ** (, ` տարի), ժամանակագրություն, պատմական դեպքերի գրառումը՝ ըստ տարիների։ Հին Հռոմում մ․թ․ա․ V դարից գերագույն քրմի հրամանով բոլոր կարևոր իրադարձություններն ամեն տարի գրանցվել են գիպսապատ տախտակների վրա՝ համընդհանուր ցուցադրության համար։ Ոչնչացած (հավանաբար մ․թ․ա․ 387-ին՝ Հռոմի հրդեհի ժամանակ) աննալները վերականգնել են հիշողությամբ և ամփոփել 80 գրքում։ Գրառումն ընդհատվել է մ․թ․ա․ 123-ի և 114-ի միջև։

Աննալները չեն պահպանվել, նրանց բովանդակությունը հայտնի է անալիստների (հին հռոմեական առաջին պատմիչներ) երկերից, որոնք նույնպես կոչվել են աննալներ։

Աննալները հետագայում Երևան են եկել VI դարում Արևմտյան Եվրոպայում և գոյատևել մինչև XIV դարը։ Կազմվել են հիմնականում վանքերում։ Հայ իրականության մեջ նման գրառումները հայտնի են «տարեգրություն» կամ «ժամանակագրություն» անվամբ։

## Ծանոթագրություններ

Կատեգորիա:Պատմական աղբյուրներ
Կատեգորիա:Աշխատություններ պատմության մասին
Կատեգորիա:Պատմագրություն
Աշխատանք (թերթ, Երևան)

**Աշխատանք**, շաբաթաթերթ (1924 թվականից՝ երկշաբաթաթերթ)։ Հայաստանի արհմիությունների խորհրդի պաշտոնաթերթ։ Լույս է տեսել 1922-1925 և 1927-1929 թվականներին Երևանում։ Խմբագիրներ՝ Հարութիկ Գասպարյան, Հայկ Ազատյան, Եղիա Չուբար, Հովհհաննես Պետրոսյան և ուրիշներ։ «Արհեստակցական շարժում» հանդեսի (Երևան, 1921-1922) շարունակությունն է։ Արծարծել է արհմիության շարժման, աշխատանքի կազմակերպման և սոցիալական ապահովագրության հարցեր։ Տպագրել է երգիծական նյութեր և ծաղրանկարներ։

1927-1929 թվականներին նկարազարդել են Հակոբ Կոջոյանն ու Մարտիրոս Սարյանը։

## Ծանոթագրություններ

Կատեգորիա:Հայկական ԽՍՀ թերթեր
Կատեգորիա:Հայկական երգիծական պարբերականներ
Կատեգորիա:Հայկական հասարակական պարբերականներ
Ջորդան Այու

**Ջորդան Պիեր Այու** (, ), գանացի ֆուտբոլիստ, հարձակվող։ Հանդես է գալիս անգլիական «Սուոնսի Սիթի»-ի և Գանայի ազգային հավաքականի կազմում։

Ջորդանը Անդրե Այուի եղբայրն է, ով նույնպես հանդես է գալիս «Սուոնսի Սիթի»-ի կազմում։

## Ակումբային կարիերա
### «Օլիմպիկ Մարսել»
2006 թվականին Ջորդան Այուն միացել է «Օլիմպիկ Մարսել»-ին։ 2009 թվականին նա թիմի հետ կնքել է 3 տարվա պայմանագիր։

Թիմի կազմում իր նորամուտը ֆուտբոլիստը նշել է 2009 թվականի դեկտեմբերի 16-ին՝ «Լորյան»-ի դեմ խաղում։ Հանդիպումն ավարտվել է 2-1 հաշվով՝ «Մարսել»-ի հաղթանակով։ «Օլիմպիկ»-ի կազմում Այուն իր առաջին գոլը խփել է 2011 թվականի ապրիլի 27-ին՝ «Նիցա»-ի դեմ խաղում։ Այդ խաղում իր ավագ եղբայր Անդրե Այուն դարձել է հեթ-տրիկի հեղինակ։

2014 թվականի հունվարի 6-ին Ջորդան Այուն վարձավճարով տեղափոխվել է «Սոշո»։ Թիմի կազմում հանդես է եկել մինչև մրցաշրջանի ավարտը։

### «Լորյան»
2014 թվականի հուլիսի 28-ին Ջորդան Այուն տեղափոխվել է «Լորյան»։ Տրանսֆերն արժեցել է 5 միլիոն եվրո։ Նա թիմի կազմում մասնակցել է 31 խաղի և դարձել է 12 գոլի հեղինակ։

### «Աստոն Վիլա»
2015 թվականի հուլիսի 27-ին Այուն տեղափոխվել է Պրեմիեր Լիգան ներկայացնող «Աստոն Վիլա».: Տրանսֆերն արժեցել է 8 միլիոն եվրո, իսկ ֆուտբոլիթստը թիմի հետ կնքել է 5 տարվա պայմանագիր։

Անգլիական թիմի կազմում Այուն իր առաջին գոլը խփել է 2015 թվականի հոկտեմբերի 24-ին՝ «Սուոնսի Սիթի»-ի դեմ խաղում, 62-րդ րոպեին։

### «Սուոնսի Սիթի»
2017 թվականի հունվարի 31-ին ջորդան Այուն միացել է «Սուոնսի Սիթի»-ին։ Նրա տրանսֆերն արժեցել է 5 միլիոն եվրո և Նիլ Թեյլորի տրանսֆերը։

## Միջազգային կարիերա
Գանայի ազգային հավաքականի կազմում Ջորդան Այուն իր առաջին հանդիպումն անցկացրել է 2010 թվականի սեպտեմբերի 5-ին՝ մասնակցելով Էսվատինիի հավաքականի դեմ խաղին։ Նա իր առաջին միջազգային գոլերը խփել է 2012 թվականի հունիսի 1-ին՝ Լեսոթոյի հավաքականի դեմ խաղում։
ւ

## Ձեռքբերումներ
* ֆրանսիայի չեմպիոն - 2010
* Ֆրանսիայի լիգայի գավաթակիր - 2010, 2011, 2012
* Ֆրանսիայի սուպերգավաթակիր - 2010, 2011

## Ծանոթագրություններ

## Արտաքին հղումներ
* 
* 
* 

Կատեգորիա:1991 ծնունդներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Աստոն Վիլլայի ֆուտբոլիստներ
Կատեգորիա:Գանայի հավաքականի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սեպտեմբերի 11 ծնունդներ
Կատեգորիա:Սուոնսի Սիթիի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆրանսիացի ֆուտբոլիստներ
Ազգային թատրոն (Ալբանիա)

**Ալբանիայի ազգային թատրոն** (), Տիրանայի հիմնական թատրոնն է (Ալբանիա)։

## Պատմություն
Շենքի կառուցումը թվագրվում է 1939 թվականից։ Նախկինում եղել է կինոթատրոն։ Ավելի ուշ այն կոչվել է *Կոսովոյի կինոթատրոն* (): Պրոֆեսիոնալ թատրոնի անունը տրվել է 1945 թվականի մայիսի 24-ին։ Նույն օրը եղել է նաև թատրոնի բացումը։ Ավելի ուշ թատրոնը կոչվել է «Ճանաչված թատրոն» (): Այս անունը պահպանվել է մինչև 1991 թվականի հունիս, որից հետո այն կոչվել է «Ազգային թատրոն»։
Ալբանիայի ազգային թատրոնում ցոցւադրվել են բարձր դերասանական վարպետությամբ աչքի ընկած ներկայացումներ։

### Դրամատուրգներ

### Թատրոնի տնօրեններ

### Դերասաններ

*Ագիմ Քիրջաքի
*Ահմեթ Փաշա
*Անաստաս Կրիստոֆորի
*Անդոն Քեսարի
*Բուջար Լաքո
*Անտոնետա Պապապավլի
*Բեսա Իմամի
*Դրիտա Հաձհիրաջ
*Դրիտա Պելինգու
*Էդի Լուարասի
*Էլիա Զահարիա
*Գջոն ԿԱրմա
*Իլյա Շիթի
*Լաերտ Վասիլի
*Լուան Քերիմի
*Լազեր Ֆիլիպի
*Լորո Կովաչի
*Կադրի Ռոշի
*Սադեր Պրոսի
*Մարգարիտա Հեփա
*Մարի Լոգորեցի
*Նդրեկ Լուցա
*Միհալ Պոպի
*Նդրիցիմ Հեպա
*Պավլինա Մանի
*Ռեշատ Արբանա
*Ռոբերտ Նդրենիկա
*Ռոլանդ Տրեբիկա
*Ռոզա Անագնոստի
*Պջետեր Գջոկա
*Պրոկոպ Միմա
*Շկելքիմ Բաշա
*Սուլեյման Պիտարկա
*Վիկտոր Գջոկա
*Վիոլետա Մանուշի
*Յլկա Մուջո

### Ներկայացումներ

**Մեր երկիրը* ()
**[[Համլետ (ողբերգություն)|Համլետ]]* ()
**Սեր և խարդավանք* (),
**Ձկնորսի ընտանիքը (),
**Սարի աղջիկ* (()),
**14 տարեկան փեսացուն* (()),
**Մահից հետո* (),
**Ռևիզոր* (),
**Լիր արքա* (),
**Արթուրո Ուի*  (),
**Աղվեսն ու խաղողը* (),
**Բերնարդա Ալբա*(),
**Պանդոկի կինը* (),
**Բոլորի տանիքը* (),
**Երկրորդ դեմք* (),
**Մեռած բանակի գեներալը* (),
**Յոթ հոգի Շեյլից* (),
**Բուլվառի տունը* (),
**Տիկինը քաղաքից* ()
**Երկու տիրոջ ծառա* ()
**Մեծ ջրհեղեղ'' ()

## Թատրոններ Ալբանիայի տարածքում
Ալբանիայում այլ թատրոններ կան Վլորայում, Դուրրասում, Շկոդերում, Ֆիերիում, Գիրոկաստրայում, Բերատում և Կորչայում։

### Մանկական թատրոններ
Մանկական թատրոնի շենքը գտնվում է Տիրանայի կենտրոնում։ Հիշատակվում է, որ շենքը մինչև Երկրորդ համաշխարհային պատերազմը ծառայել է որպես Ալբանիայի խորհրդարան։
Մեկ այլ մանկական պրոֆեսիոնալ թատրոն գտնվում է Կորչայում։

## Ծանոթագրություններ

## Արտաքին հղումներ
*

Կատեգորիա:Ազգային թատրոններ
Կանադական խոհանոց

**Կանադական խոհանոցը** Կանադայում բնակվող ժողովուրդների ավանդական խոհանոցն է։
մինի|Կանադական խոհանոցի բաղադրիչներ

## Նկարագրություն
Չի կարելի Կանադայի ցանկացած ուտեստ անվանել ազգային։ Կանադան երկազգ երկիր է։ Կանադական խոհանոցը լայնորեն տարբերվում է ըստ տարածաշրջանի։ Կանադայի նախկին վարչապետ Ջո Քլարկն այս մասին ասել է. «Կանադան ունի խոհանոց՝ այլ խոհանոցներից։ Դա ոչ սոլյանկա է, այլ շվեդական սեղան»։

Կանադական խոհանոցի սկզբնական արմատները ձևավորվել են հյուսիսամերիկյան բնիկ ժողովուրդների ավանդույթներում, ինչպես նաև անգլական և ֆրանսիական խոհանոցներում։ Հետևաբար, կանադական խոհանոցը ավելի ճիշտ կլինի անվանել անգլո-ամերիկյան-կանադական խոհանոց։ Այն 18-րդ և 19-րդ դարերում լրացվել է Կենտրոնական, Հարավային և Արևելյան Եվրոպայի, ինչպես նաև Չինաստանի ներգաղթյալների կողմից։

Կանադական խոհանոցի հիմնական բաղադրիչը Քվեբեկի խոհանոցն է, քանի որ ֆրանսիական խոհարարների բաղադրատոմսերը պատմականորեն և աշխարհագրորեն մոտ են Կանադային։

## Ավանդական ուտեստներ
Կանադացիների ամենօրյա ճաշատեսակները ներառում են բնական մսից պատրաստված ուտեստներ, ինչպիսիք են բիֆշտեքսը, ռոսթբիֆը և լանգետը։ Կանադական խոհանոցի բավականին «հաջողակ» ճաշատեսակը ֆիլե բրոշետտեն է, որն իրենից ներկայացնում է խոզապուխտի, բեկոնի, շամպինիոնի և սոխի կտորներ՝ շամփուրի վրա։ Կանադական խոհանոցի առաջին ուտեստները բանջարեղենով՝ ծաղկակաղամբ, դդում, լոլիկ, արգանակով և արիշտայից, կանաչիից պատրաստված ապուրներ են։ Կանադայում ամենահայտնի ճաշատեսակը դդմի ապուրն է և թխկու օշարակը.:

## Ծանոթագրություններ

## Արտաքին հղումներ
* CBC Digital Archives – My Canada Includes Tourtière
* Canadian Packaged Food Image Gallery  

Կատեգորիա:Կանադական խոհանոց
Կոլումբիական սառցադաշտ

**Կոլումբիական սառցադաշտ** (), ամենախոշոր սառցադաշտը Հյուսիսային Ամերիկայի Ժայռոտ լեռներում։ Տեղակայված է Կանադայի ժայռոտ լեռներում, մայրցամաքային ջրբաժանի վրա, Բրիտանական Կոլումբիա և Ալբերտա կանադական նահանգների սահմանին։ Սառցադաշտը մասամբ գտնվում է Բանֆ ազգային պարկի հյուսիսարևմտյան մասում և Ջասպեր ազգային պարկի հարավային մասում։

Կոլումբիական սառցադաշտը ձևավորվել է Մեծ սառցե կամ Իլինոյս դարաշրջանում (մ․թ․ա 238 000-ից մինչև 126 000)։

## Սառցադաշտեր
Կոլումբիական սառցադաշտն ընդգրկում է ութ մեծ սառցադաշտ, այդ թվում՝
* Աթաբասկա
* Կասլգարդ
* Կոլումբիական
* Կուպոլ
* Սթաթֆիլդ
* Սասկաչևան

## Պատկերասրահ

Athabasca Glacier on the Columbia Icefield.jpg|Աթաբասկա
Saskatchewan Glacier from Parkers Ridge trail.jpg|Սասկաչևան սառցադաշտ
Dome Glacier on the Columbia Icefield, Alberta.jpg|Կոլումբիական սառցադաշտ
Columbia Icefields - panoramio - Jack Borno.jpg|Կոլումբիական սառցադաշտ


## Ծանոթագրություններ

## Արտաքին հղումներ
* Атабаска
* Columbia Icefield Glacier Adventure (Brewster)
* Columbia Icefield (Bivouac)

Կատեգորիա:Կանադայի աշխարհագրություն
Կատեգորիա:Սառցադաշտեր ըստ երկրի
Ջրհորի մոտ, շոգ օր

**Ջրհորի մոտ։ Շոգ օր**, հայ մեծ նկարիչ Մարտիրոս Սարյանի 1908 թվականին ստեղծված աշխատանքը, որը գտնվում է Սարյանի տուն-թանգարանում։

## Նկարագրություն
«Ջրհորի մոտ։ Շոգ օր» աշխատանքը թանգարանի ֆոնդ է մուտքագրվել 1974 թվականին։ Ձեռք է բերվել Սարյանի մինչհեղափոխական շրջանի հարուստ հավաքածու ունեցող Հ. Հարությունյանի ընտանիքից։

Սարյանը նկարել է ծառեր իր ողջ կյանքի ընթացքում։ Դրանք, կարծես, դարերի միջով մեզ են հասցնում   դրախտի կենտրոնում  Մեծ Արարչի ձեռքով տնկած Կենաց ծառի հզոր սոսափյունը։ «Ջրհորի մոտ։ Շոգ օր» նկարում  կոմպոզիցիայի կենտրոնում տեղադրված ծառը մարմնավորում է աշխարհի առանցքի գաղափարը, և բոլոր կենդանի էակները, նրանց թվում նաև մարդը գտնվում են նրա շուրջը։ Զգացվում է ծառի բնի ուժն ու հզորությունը։ Այն դեպի վեր է տանում սաղարթը սնող  երկրի ուժերը։ Կիզիչ կեսօրին ծառի տակ տարածվում է կապույտ ստվերը, ստեղծելով հանգստության և թարմության օազիս։  Արևի այրող ճառագայթներից ապաստան գտնելու համար այստեղ են շտապում մարդիկ  ու կենդանիները։ Ծառի տակ կա մի ջրհոր, որի մոտ նստել է  կապտավուն ստվերին համարյա  ձուլված փերին։

Նկարի ողջ ներկապնակը հագեցած է արևով, գունային լուծումները կառուցված են դեղինի և կապույտի հակադրումներով։ Յուրաքանչյուր  վրձնախաղը կատարված է եռանդուն, կտրուկ շարժումով, ինչը հաղորդում է աշխատանքին մեծ արտահայտչականություն։

## Ծանոթագրություններ

Կատեգորիա:1908 նկարներ
Կատեգորիա:Մարտիրոս Սարյանի նկարներ
Գաթանախշիչ

մինի|299x299փքս|Գաթանախշիչների տեսակներ
**Գաթանախշիչ** կամ **գաթանախշիկ,** գաթայի երեսը նախշելու գործիք։ Օգտագործվել է հնագույն ժամանակներից մինչ մեր օրերը։ Պատրաստվել է փայտից, թրծկավից կամ քարից։ Գաթայի պատրաստումը և մշակութային դրսևորումները, այդ թվում` գաթայի պատրաստման ընթացքում կարևոր գործառույթ ունեցող գաթանախշիչն ընդգրկված են Հայաստանի Հանրապետության ոչ նյութական մշակութային ժառանգության արժեքների ցանկում։

## Պատմություն
Փայտարվեստի թանգարանի ֆոնդում առանձնահատուկ տեղ են զբաղեցնում հին գաթանախշիչները։ Թանգարանի հին մշակույթի բաժնում ցուցադրված գաթանախշիչներից մեկն ունի խաչաձև նախշ, պատրաստվել է 18-րդ դարում և բերված է Վանից։ Նախշը ճարտարապետական սկզբունքներով է արված և արժեքավոր է նրանով, որ երկերես փորագրություն ունի։ Գաթանախշիչն ունի երկու պատճեն, որ կրկնօրինակել են թանգարանի վարպետներից Վանիկ Դադոյանը և Դ. Ցլիկյանը։ Պատճեններն արվել են` հաշվի առնելով այն հանգամանքը, որ փայտն արագ է վնասվում եղանակային պայմաններից և բնական աղետներից։ Մեկ այլ գաթանախշիչ նվիրատվություն է Իսպենչյան գերդաստանի ժառանգորդուհուց։ Եղեռնից մազապուրծ եղած ընտանիքի անդամները, Կեսարիայից գաղթելով, հաստատվել են Կանադայում` իրենց հետ որպես մասունք տանելով նաև ընտանիքի գաթանախշիչը։ Տարիներ անց ընտանիքի ժառանգորդուհին, վերադառնալով Հայաստան, այցելել է Փայտարվեստի թանգարան և գերդաստանի գաթանախշիչը նվիրաբերել թանգարանին։

Թանգարանում իր ուրույն տեղն ունի նաև հին մշակույթի բաժնում ցուցադրված 19-րդ դարի կավե գաթանախշիչը։ Գաթանախշիչի կենտրոնում վեցաթերթ վարդյակ է, որը երիզված է խորը ակոսային նախշով։ Այն ունի գլանաձև բռնակ։

Ժամանակակից գաթանախշիչները ևս մշակութային մեծ արժեք են ներկայացնում և կարևոր տեղ զբաղեցնում հայկական կիրառական արվեստում։ Հայաստանի փայտարվեստի թանգարանը նպաստում է նրանց հանրահռչակմանը` ներկայացնելով տարբեր հայկական զարդանախշերով։ Դրանք ստեղծվել են բացառապես հայկական ավանդական նախշերով և ձևերով։

## Տեսակներ
Գաթանախշիչների հարուստ հավաքածու է պահվում Հայաստանի փայտարվեստի թանգարանում։ Գաթանախշիչները պատրաստվել են փայտի տարբեր տեսակներից, ինչպես նաև թրծկավից և քարից։ Ըստ ձևի նույնպես` նրանք բազմազան են. հանդիպում են սկավառակաձև, գրտնակաձև, սանրաձև և զուգահեռանիստ գաթանախշիչներ։ Գաթան տոնածիսական ուտեստ է, որի կլոր ձևն առնչվում է արևի պաշտամունքի հետ, ուստի պատահական չէ, որ թանգարանի գաթանախշիչների հավաքածուում ամենամեծ թիվը կազմում են սկավառակաձև գաթանախշիչները։

Գաթանախշիչների զարդաձևերը հիմնականում երկրաչափական ու բուսական են և կրկնում են հին օրինակները։ Ուշագրավ են թանգարանի սանրաձև գաթանախշիչները, հատկապես նրանք, որոնք ունեն երկհարթային փորագրություն և քանդակային են։ 19-20-րդ դարերում գաթանախշիչների վրա փորագրվում էին զիգզագաձև, շեղանկյունաձև, եռանկյունաձև, քառանկյունաձև նախշեր։ Նույնատիպ նախշերով էին զարդարվում նաև նույն ժամանակաշրջանի կիրառական արվեստի նմուշները՝ դաղդղաններ, սկուտեղներ, գուլպայի կաղապարներ, գդալնոցներ, աղամաններ, գրակալներ և այլ առարկաներ։

## Պատկերասրահ

Պատկեր:Gata stamp 04.jpg|Սկավառակաձև գաթանախշիչներ
Պատկեր:Gata stamp 03.jpg|Սանրաձև գաթանախշիչներ
Պատկեր:Gata stamp 02.jpg|Գրտնակաձև գաթանախշիչ


## Տես նաև
* Գաթա

## Ծանոթագրություններ

Կատեգորիա:Հայկական խոհանոցային գործիքներ 
Կատեգորիա:Փայտափորագրում 
Կատեգորիա:Կիրառական առարկաներ
Կատեգորիա:Կիրառական արվեստ
Կատեգորիա:Հայկական մշակույթ
Ռասմուսսեն (երաժիշտ)

**Յոհաս Ֆլոդագեր Ռասմուսսեն** (, առավել հայտնի է **Ռասմուսսեն** բեմական անվանմամբ, ), դանիացի երաժիշտ և դերասան։

Դանիայի պատվիրակը Եվրատեսիլ 2018 երգի մրցույթում («Higher Ground» անգլալեզու երգով)։

## Կենսագրություն
Յոհաս Ֆլոդագեր Ռասմուսսենը ծնվել է 1985 թվականին (ծննդյան ամսաթիվը չի հրապարակվում) Դանիայի Վիբորգ փոքրիկ քաղաքում։ Վիբորգում էլ անցել է ապագա երաժշտի մանկությունն ու պատանեկությունը։ Միջնակարգ կրթությունն ավարտելուց հետո Օրհուսի համալսարանում ուսանել է դրամատուրգիա և երաժշտություն։ Ուսումն ավարտելուց հետո որպես ուսուցիչ աշխատում է Վիբորգի կատարողական դպրոցում և ապա Օրհուսի թատերական վարժարանում։

Ռասմուսսենը համարվում է դանիական «Hair Metal Heröes» քավեր-բենդի համահիմնադիր-առաջնորդն ու վոկալիստ-մենակատարը։ Նրա հաջողված մյուզիքլներից կարելի է առանձնացնել հատկապես երեքը՝ «Վեսթսայդյան պատմություն», «Վարձույթ» և «լքյալը»։

«Higher Ground» երգով մասնակցելով 2018 թվականի Եվրատեսիլի ազգային ընտրությանը՝ Ռասմուսսենը ընտրվել է որպես համաեվրոպական երգի մրցույթի 63-րդ թողարկման Դանիայի պատվիրակ։ Եվրատեսիլ 2018-ում Ռասմուսսենը կներկայանա երկրորդ կիսաեզրափակչում։

## Սկավառակագրություն
### Սինգլներ

* «Higher Ground» (2018)

## Ծանոթագրություններ

Կատեգորիա:21-րդ դարի երգիչներ
Կատեգորիա:Դանիացի դերասաններ
Կատեգորիա:Դանիացի երաժիշտներ
Ալբանական հետազոտությունների կենտրոն

**Ալբանական հետազոտությունների կենտրոն** (, կրճատ՝ *QSU*), հանդիսանում է ալբանալեզու առավել կարևոր գիտահետազոտական հաստատություններից մեկը։ Այն հիմնադրվել է 2007 թվականին Ալբանիայում և գտնվում է Ալբանիայի մայրաքաղաք Տիրանայում՝ համալսարանի մոտ։

## Կազմակերպություն
### Ղեկավարություն
Հաստատության բարձրագույն ղեկավարությունը հանդիսանում է ակադեմիական սենատը, որի կազմի մեջ մտնում են տասներկու գիտնականներ։ Կառավարման և ֆինանսների համար պատասխանատվություն է կրում գրասենյակը՝ Արբեն Սկենդերի նախագահությամբ։ Գրասենյակի նախագահը միաժամանակ հանդիսանում է խորհրդի կառավարչի անդամ, որի մեջ մտնում են ընդհանուր առմամբ յոթ գիտնականներ։ Խորհրդի կառավարչի նախագահն է Էլվանա Մետալան։ Կառավարչական խորհուրդը հանդիսանում է օրենսդիր մարմնի, այն վերահսկողություն է իրականացնում կենտրոնի գործունեության համար։

### Կառուցվածք
Ալբանական հետազոտությունների կենտրոնը ստեղծվել է վերակառուցման և արդիականացման ալբանական ակադեմիական և համալսարանական համակարգի շրջանակներում կառավարության 2007 թվականի օգոստոսի 22-ի № 559 որոշման ՝ ստորագրված վարչապետ Սալի Բերիշայի կողմից։ Դրա համար մեկ կառույցի մեջ միավորվել են գեղարվեստա-մարդաբանական, հնագիտական, լեզվաբանա-գրական և պատմական ինստիտուտները։ Կենտրոնը վերակազմավորվել է 2008 թվականի մարտի 10-ին, դառնալով գիտա-հետազոտական ինստիտուտ և ստանալով  միջբուհական մարմնի կարգավիճակը։

### Խնդիրներ
Ալբանական հետազոտությունների կենտրոնը իրականացնում է գիտական հետազոտություններ ալբանագիտության բնագավառում, իսկ ավելի ճիշտ հետևյալ չորս ոլորտներում՝ մշակութային հնագիտություն/արվեստի պատմություն, հնագիտություն, լեզվաբանություն/գրականություն և պատմական գիտություն։ Կենտրոնի հիմնական գերակայություններից է՝ երկրի պատմության քննադատական ուսումնասիրությունը, այդ թվում՝ կրոնական, ինչը չի եղել կոմունիստական շրջանում։ Կենտրոնը ղեկավարում է արխիվներ և գրադարաններ, ինչպես նաև իրականացնում է տարբեր նախագծեր։ Օրինակ, 2010 թվականից աշխատանք է տարվում Ալբանական հանրագիտարանի վրա։

Կենտրոնը հանդիսանում է միջբուհական հաստատություն, այն նաև ունի մագիստրատուրա և դոկտորանտուրա
:

## Ծանոթագրություններ

## Արտաքին հղումներ
* Պաշտոնական կայք  

Կատեգորիա:Գիտությունն Ալբանիայում
Կատեգորիա:Կրթությունն Ալբանիայում
Կատեգորիա:2008 հիմնադրված կազմակերպություններ
Սեղանի թենիսը և Օլիմպիական խաղերը

right|150px|border|Սեղանի թենիս
**Սեղանի թենիսի մրցումները [[Ամառային օլիմպիական խաղեր]]ի** ծրագրում առաջին անգամ անցկացվել է Սեուլում, 1988 թվականի ամառային Օլիմպիական խաղերի ժամանակ։ Եվ մինչ այժմ այն ընդգրկված է Խաղերի ծրագրում։ Սկզբնական մրցումները անցկացվում էին անհատական և զույգերով, թիմային կարգը մտցվել է 2008 թվականի Ամառային օլիմպիական խաղերի ժամանակ՝ զուգախաղի փոխարեն, որը կայացել է Պեկինում։ Մինչ 2016 թվականի Օլիմպիական խաղերը խաղարկվել է չորս մեդալների հավաքածու։ Իսկ 2017 թվականին եղել է հայտարարություն, որ 2020 թվականի Ամառային օլիմպիական խաղերի ծրագրում կընդգրկվեն նաև խառը զույգերի մրցելույթները
:

## Մրցումներ




## Մեդալների հաշվարկ (2016 թվականից հետո)

## Երկրներ

## Ծանոթագրություններ

## Արտաքին հղումներ
* Սեղանի թենիսը Օլիմպիական խաղերում
Ավրորա (կինոթատրոն, Սանկտ Պետերբուրգ)

**Ավրորա** (), Սանկտ Պետերբուրգի ամենահին թատրոններից մեկը։ Գտնվում է քաղաքի կենտրոնում՝ Նևսկի պողոտայի № 60 տան բակում։

## Պատմություն
Այն տարածքում, որտեղ ներկայումս  գտնվում է № 60 տունը, 1780-ական թվականներին առաջին սեփականատիրոջ՝ վաճառական Դենիսովայի համար կառուցվել է երկհարկանի քարե տուն։ 1790-ական թվականներից այս տարածքը պատկանել է կոմս Սերգեյ Պետրովիչին, իսկ 1830-ականների վերջերին` նրա դստերը՝ Գոլիցինին։ 1844-1845 թվականներին այս տանը ապրել է բանաստեղծ Պյոտր Վյազեմսկին։ 1850-ական թվականներին տունը պատկանել է գրող Ալեքսեյ Տոլստոյի մորը՝ կոմսուհի Ալեքսանդրա Անդրեևնային։ 1858 թվականին տունը անցել է վաճառական Գլազունովին, որի համար ճարտարապետ Վինտերգալտերը ավարտին հասցրեց կառույցը և փոխեց ճակատը։ Մինչև հեղափոխությունը տունը պատկանում էր Գլազունովին և նրա ժառանգներին, որտեղ գործում էին տարբեր գրասենյակներ և խանութներ։

1913 թվականին ճարտարապետներ Ստեպանովի և Շաուբի (ըստ այլ աղբյուրների` Կոտովիչի) նախագծով շենքի բակում կառուցվել է «Պիկադիլի» կինեմատոգրաֆի շենքը, որտեղ տեղավորվում էր 700 հանդիսատես։ Նրա կիսագմբեթավոր ճակատը կառուցվել էր նեոդասական ոճով, իսկ հանդիսատեսի դահլիճը՝ մոդեռն ոճի ծեփածո դեկորով։ Ձեռք է բերվել նորագույն պրոյեկտորային սարքավորումներ և մեծ էկրան։ Կինոթատրոնի բացումը տեղի է ունեցել 1913 թվականի դեկտեմբերի 27-ին։

1923-1924 թվականներին ճարտարապետ Ալմեդինգենը վերակառուցեց կինոթատրոնը՝ այն ներկայացնելով նոր ինտերիերի մեջ։ 1932 թվականի նոյեմբերին, հեղափոխության 15-ամյակի կապակցությամբ, կինոթատրոնը կոչվեց «Ավրորա» («Ավրորա» հածանավի պատվին)։ 1932 թվականին նույն կինոթատրոնում տեղադրվել է ձայնային ֆիլմեր ցուցադրելու համար նախատեսված սարքավորումներ։ Վերջինս դարձավ Լենինգրադի առաջին ձայնային կինոթատրոններից մեկը։ 1937 թվականին այն ընդլայնվեց՝ կինոթատրոնի հրապարակի տարածքը երկու անգամ մեծացավ և կառուցվեցին ֆոյե, համերգասրահ, որոնք զարդարված էին հին աստվածների արձաններով։

«Ավրորան» այն կինոթատրոններից էր, որը Լենինգրադի շրջափակման ժամանակ չի դադարեցրել ֆիլմերի ցուցադրությունները։

## Արդիականություն
thumb|«Ավրորա»֊ն 2011 թվականին
Ներկայումս կինոթատրոնում կա երկու սրահ՝ մեծ՝ 623 և փոքր՝ 100 տեղ, ինչպես նաև կինոբար և սրճարան։

1998 թվականին կինոթատրոնում 85 ամյակի կապակցությամբ կատարվել է վերանորոգման մեծ աշխատանք և վերականգնվել է պատմական տեսքը։ Միևնույն ժամանակ կինոթատրոնը համալրվել է վերջին Dolby Digital SurroundEX ձայնային սարքերով, նոր ակուստիկ Perlux էկրան՝ 100 քառակուսի մետրով և նոր բազկաթոռներով։

2010 թվականին տեղադրվել է Christie CP2230 թվային կինոպրոյեկտոր և XpanD Dx101 մոդելի ակտիվ 3D տեսապակի։ Ցուցադրում են վավերագրական ֆիլմեր։

## Ծանոթագրություններ

## Գրականություն
* Б. М. Кириков, Л. А. Кирикова, О. В. Петрова // Невский проспект. Дом за домом. — 4-е изд., перераб.. — М.: Центрполиграф, 2013

## Արտաքին հղումներ
* Կինոթատրոնի կայք 
* Дом И. Ю. Денисова — Доходный дом И. И. Глазунова 
* От «Пикадилли» до «Авроры». Старейшему кинотеатру исполняется 100 лет
* В России снова покажут «Титаник»

Կատեգորիա:Կինոթատրոններ
Կատեգորիա:Ռուսաստանի մշակութային ժառանգության օբյեկտներ
Վոլգոդոնսկի էկոլոգիական-պատմական թանգարան

**Վոլգոդոնսկի էկոլոգիական-պատմական թանգարան** (, 1969-2003 թթ.` Վոլգոդոնսկի քաղաքային գավառագիտական թանգարան), թանգարան Ռուսաստանի Ռոստովի մարզի Վոլգոդոնսկ քաղաքում։

## Պատմություն
Թանգարանը ստեղծվել է որպես ժողովրդական քաղաքային գավառագիտական թանգարան 1969 թվականի փետրվարին։ 1977 թվականի հունվարին այն վերափոխվել է Ռոստովի գավառագիտության մարզային թանգարանի մասնաճյուղի։ 1993 թվականի հոկտեմբերի 23-ին թանգարանին տրվել է անկախ կարգավիճակ։ 2003 թվականի հուլիսի 30-ին այն վերանվանվել է «Վոլգոդոնսկի էկոլոգիական-պատմական թանգարան» պետական տարածաշրջանային մշակութային հաստատություն։

Ներկայումս թանգարանն ունի երեք ստորաբաժանումներ`

Վոլգոդոնսկ քաղաքի կենտրոնում գտնվող 2 կառույց 12 ցուցասրահներով և առանձին էթնոգրաֆիկ համալիր` «19-րդ դարի կազակակական խրճիթ» կից շինության հետ, որի տարածքում 2003 թվականի սեպտեմբերի 19-ին բացվել է Դոնի Ժողովրդական մշակույթի, արհեստների և կենցաղի պատմության թանգարանի բացումը։

Թանգարանն ունի 6 բաժին` գիտա-ֆոնդային, գիտա-ազգագրական, գիտական-ցուցադրության, գիտա-կրթական, տեխնիկական, տնտեսական։ Թանգարանն ունի նաև գիտական գրադարան և գիտա-վերականգնման արհեստանոց։ Տարիների ընթացքում թանգարանը կուտակել է զգալի ֆոնդային հավաքածու` ավելի քան 100 հազար միավոր, որոնք ներկայացված են թեմատիկ հավաքածուներով` ռուսական և դոնի սրբապատկերներ, 15-րդ դարից մինչև 20-րդ դարասկզբի մետաղապլաստ պաշտամունքային առարկաներ, գեղարվեստական և կենցաղային մետաղ, խեցեղեն և ապակի, խորհրդային, ռուս և արտասահմանյան նկարիչների գեղանկարչական և գրաֆիկական աշխատանքներ, այդ թվում` ԽՍՀՄ ժողովրդական նկարիչներ Նիկոլայ Ժուկովի և Ի. Յազևի ստեղծագործություններից, նյութեր Քաղաքացիական և Հայրենական պատերազմից։

Թանգարանում կազմակերպվում են թեմատիկ Էքսկուրսիաներ։

«Պատրաստման քայլեր»` Վոլգա-Դոնի նավահանգիստների և Ցիմլյանսկի հիդրոէլեկտրոկայանի ստեղծման պատմությունը, որի շնորհիվ ստեղծվեց Վոլգոդոնսկ քաղաքը։ Ցուցահանդեսում ներառված են լուսանկարներ, փաստաթղթեր, այս մեծ կառույցի մասնակիցների անձնական իրեր։

«Դարերի խորքից»` ցուցանմուշներ քարի, բրոնզի, երկաթե դարաշրջաններից, ինչպես նաև միջնադարից։

«Դոնի կազակների ողբերգությունը 1917-1920 թվականների քաղաքացիական պատերազմի ժամանակ»։

«Դոնյան ուղղափառ սրբապատկեր»

«1941-1945 թթ. Հայրենական պատերազմի տարիներին Ռոստովի մարզի արևելյան շրջանը»

«Դոնի տաճարները» ցուցադրությունում ներկայացված է Սուրբ ծննդյան (1902 թ. կառույց), Սուրբ Երրորդություն եկեղեցու (1896 թ.) և Համբարձման եկեղեցու (1914 թ.) մակետները։ Ցուցադրությունը ներառում է նաև եկեղեցական գրքեր, հին ձեռագրեր։

Ամեն տարի թանգարանն ունենում է ավելի քան 125 հազար այցելու։ Գիտա-կրթական գործունեության ավանդական ձևերին զուգընթաց (էքսկուրսիաներ, դասախոսություններ, թեմատիկ թանգարանային դասեր և երեկոներ), թանգարանն աչքի է ընկնում պատմական, էթնոգրաֆիկ և էկոլոգիական կողմնորոշմամբ թատերական ներկայացումներով։

## Հասցե
Ի սկզբանե թանգարանը գտնվել է ԽՍՀՄ 50-ամյակի փողոցի 2 հասցեում։ Այժմ թանգարանը տեղակայված է երեք հասցեներում`
* Լենինի փողոց 52
* Ռաբոչայա փողոց 11
* Լենինի փողոց 53

## Ծանոթագրություններ

Կատեգորիա:1969 հիմնադրումներ Ռուսաստանում
Կատեգորիա:1969 հիմնադրված թանգարաններ
Կատեգորիա:Ռոստովի մարզի թանգարաններ
Կատեգորիա:Վոլգոդոնսկ
Մեծ նարինջ (ռեստորան)

**Մեծ նարինջ** (), ռեստորան և արագ սննդի կետ, որը գտնվում է Կանադայի Քվեբեկ նահանգի Մոնրեալ քաղաքում։ Ռեստորանի շենքն արտաքինից հիշեցնում է հասարակ նարնջի։ Կառույցն ունի երեք հարկ և ընդհանուր հաշվով քառասուն ոտնաչափ տրամագիծ։

## Պատմություն
Ռեստորանը բացվել է 1932 թվականին կանադացի առևտրական Հերմաս Ջեբյուի կողմից։ Նա նպատակ ուներ կառույցի ներսում վաճառել սեփական արտադրության նարնջի հյութերը։ 1945 թվականին Ջեբյուն նույն շենքի տեղում կառուցում է նարնջի կոնստրուկցիայով երկհարկանի կառույց, որը պետք է ծառայեր որպես ռեստորան։ Բացի այդ, առևտրականը նպատակ ուներ նաև այդ շենքի ներսում ապրել իր կնոջ և երեխաների հետ։ «Մեծ նարինջ» ռեստորանն իր ներկայիս տեսքը ստանում է 1966 թվականին՝ դիզայներ Օլյուս Բոյսի նախագծի շնորհիվ։ Արտաքին շերտը բաղկացած է լամինացված փայտից պատրաստված շշերի շրջանակից։

Այդ հարմարանքի շնորհիվ առանց էլեկտրական միջամտության շենքը երեկոյան ժամերին մասնակորեն լուսավորվում է։ Ժամանակի ընթացքում ռեստորանը ստանում է պատմական նշանակություն և սկսում ծառայել որպես բազմաֆունկցիոնալ սննդկի կետ։ Ներկայումս ռեստորանի մենյուում շեշտը դրված է կանադական խոհանոցի ճաշատեսակների վրա։

Մատուցվում են հիմնականում ազգային ճաշատեսակներ, ինչպես նաև արտասահմանյան երկրի խոհանոցներին բնորոշ որոշակի խորտիկներ։ Այն հայտնի է նաև որպես արագ սննդի կետ։

## Ծանոթագրություններ

Կատեգորիա:Գմբեթներ
Կատեգորիա:Կանադայի ռեստորաններ
Կատեգորիա:Կանադայի տեսարժան վայրեր
Քաջերի ափ (հուշակոթող)

**«Քաջերի ափ» հուշակոթող** (), հուշակոթող «Փառքի կանաչ գոտի» համալիրի կազմի մեջ։ Գտնվում է Ռուսաստանի Դաշնության Լենինգրադի մարզի Կեռնովո գյուղի մոտ։

## Հեղինակներ
Հեղինակներն են ճարտարապետներ Ա. Գ. Կամալդինովը, Ա. Ե. Ռիվկինy, Ն. Վ. Ուստինովիչը, քանդակագործներ Պ. Ա. Յակիմովիչը, Մ. Ռ. Գաբեն, ինժեներներ Ն. Ն. Իլյինը և Վ. Կ. Սամուլևիչը։

## Պատմություն
Հուշակոթողը բացվել է 1967 թվականի հոկտեմբերի 28-ին Լենինգրադի Սմոլնինսկի շրջանի և Լենինգրադի մարզի Լոմոնոսովսկի շրջանի բնակիչների միջոցներով՝ Կեռնովո գյուղի մոտ, Վորոնկա գետի արևելյան ափին։ Այստեղ, Լենինգրադ - Ուստ-Լուգա խճուղու 103-րդ կիլոմետրին,  1941-1944 թվականներին անցնում էր Օրանիենբաումի հենակետի պաշտպանության սահմանագիծը։  Հիշատակային գրությունը պատմում է 8-րդ բանակի մարտիկների և Բալթյան նավատորմի նավաստիների սխրանքի մասին, որոնք 1941 թվականի սեպտեմբերին այս սահմանագծին կանգնեցրել են գերմանական զորքերի հարձակումը։

## Նկարագրություն
30 մետր երկարությամբ բետոնե ստելային պատկերված են Լենինգրադի պաշտպանների արույրե  խորաքանդակները, հարևանությամբ տեղադրված են բետոնե հակատանկային իրական կոճղապատնեշներ, որոնք հուշակոթողի մոտ են բերվել պաշտպանության սահմանագծից։ Ստելայի կողքին 16 դրոշաձող է։

2008 թվականից սկսած հուշահամալիրի մոտ իրականացվում են շինարարական աշխատանքներ։ Դաժան մարտերի տեղում պետք է կառուցվեր «Էդելվեյս» քոթեջային ավանը։  2009 թվականին այն վերանվանվեց «Նոր Կեռնովո»։

## Ծանոթագրություններ

## Գրականություն
* Гусаров А. Ю. Памятники воинской славы Петербурга. — СПб.: Паритет, 2010. — 400 с. — ISBN 978-5-93437-363-5.

Կատեգորիա:1967 հիմնադրումներ
Կատեգորիա:Լենինգրադի մարզի հուշարձաններ
Կատեգորիա:Ռուսաստանի մշակութային ժառանգության օբյեկտներ
Մորոզովսկի գավառագիտական թանգարան

**Մորոզովսկի գավառագիտական թանգարան** (), թանգարան Ռուսաստանի Ռոստովի մարզի Մորոզովսկի շրջանի Մորոզովսկ քաղաքում։ Բացվել է 1994 թվականին նույն թվականին կառուցված շենքում։

Թանգարանի հասցեն`Ռոստովի մարզ, Մորոզովսկ, Լենինի փողոց, 155 ա, 347210։

## Պատմություն
«Մորոզովսկի գավառագիտական թանգարանը» մունիցիպալ բյուջետային մշակութային հաստատություն է Մորոզովսկի կենտրոնում։ Թանգարանի շենքը կառուցվել է XX դարի սկզբին նախկին Լյուբիմովի խուտորի ծայրամասում։ Սկզբում շենքում տեղակայվել է վաճառական Սեկրետևի կրպակը, որտեղ ապրանքներ էին վաճառում (աղ, ցորեն) և ոսկուց արտադրանքներ։ Շենքում կար մեծ նկուղ (ամբողջ տարածքում)։ Հոկտեմբերյան հեղափոխությունից հետո, 1919 թվականից սկսած, շենքում տեղավորվել է գրենական պիտույքների խանութ։

Հայրենական պատերազմի տարիներին՝ 1942 թվականի հուլիսի 14-ից մինչև 1943 թվականի հունվարի 4-ը գերմանական օկուպացիայի ժամանակ, շենքը եղել է պահեստ, հետպատերազմյան տարիներին՝ կոշիկի խանութ։

Շենքը գավառագիտական թանգարանին հանձնելու որոշումը կատարվել է 1992 թվականին։ Երկու տարի է շենքը վերազինել են որպես թանգարան, ձևավորել ցուցադրությունները։ Մորոզովսկի գավառագիտական թանգարանը բացվել է 1994 թվականի հունիսի 19-ին։ Թանգարանը ներկայացնում է քաղաքի, տարածաշրջանի և նրա բնակիչների կյանքի պատմությունը։ Այստեղ կարելի է տեսնել Մորոզովսկի շրջանի տարածքից հայտնաբերված հնագիտական մնացորդներ, հավաքված են պատմությանը, մշակույթին, ազգային բանահյուսության հերոսներին առնչվող նյութեր, ռուսների, կիրգիզների, ղազախների, թուրքմենների, ուզբեկների ինքնատիպ ժողովրդական արվեստին։ Թանգարանում կարելի է տեսնել իրական կիրգիզական խալաթ և ուզբեկական թասեր, տարածաշրջանի կենդանիների խրտվիլակներ, ատամանական իշխանության խորհրդանշաններ, տեղական արվեստագետների գեղանկարներ։

Գավառագիտական թանգարանում անցկացվում են ցուցահանդեսներ`«Մորոզովսկի շրջանում բնակվող ազգերի կենցաղային առարկաներ և կիրառական արվեստի ստեղծագործությունները»։

Թանգարանի շենքի ճակատային մասում կան չորս հարթաքանդակներ, որոնք արտացոլում են տարածաշրջանի պատմությունը։ Երկու հարթաքանդակները պատկերում են դարբնոցը երկու դարբիններով, լծված երկու ցուլերով տափանում են հողը, մյուս երկու հարթաքանդակներում՝ պատկերված է զինված հեծյալ կազակը։

## Ծանոթագրություններ

## Արտաքին հղումներ
 
* Морозовский краеведческий музей
* Новая выставка в Морозовском краеведческом музее 

Կատեգորիա:Ռոստովի մարզի թանգարաններ
Կատեգորիա:1994 հիմնադրված թանգարաններ
Կատեգորիա:1994 հիմնադրումներ Ռուսաստանում